b"\n_START_ARTICLE_\nAndromeda (constellation)\n_START_PARAGRAPH_\nAng Andromeda ay isa sa 48 konstelasyon sa talaan ng ika-2 siglo\xc2\xa0Greco-Roman astronomo na si\xc2\xa0Ptolemy at nananatiling isa sa\xc2\xa088 modernong konstelasyon. Matatagpuan sa hilaga ng celestial equator, ito ay ipinangalan kay\xc2\xa0Andromeda, anak ni Cassiopeia, sa mitolohiyang Griyego, na iginapos sa isang bato upang kainin ng dagat-halimaw na si\xc2\xa0Cetus. Kitang-kita ang\xc2\xa0Andromeda sa mga gabi ng taglagas sa Hilagang Hating-globo, kasama ang ilan pang konstelasyon na ipinangalanan sa mga tauhan ng mitolohiya ni Perseus. Dahil sa kanyang hilagang declination, ang Andromeda ay makikita lamang sa hilaga ng 40\xc2\xb0 timog latitud; para sa mga tagamasid patimog ito ay makikita sa ibaba ng abot-tanaw. Ito ay isa mga malalaking konstelasyon, na may sukat na 722 square degrees. Ito ay higit sa 1,400 beses na mas malaki sa\xc2\xa0kabilugan ng buwan, 55% ng laki ng ang pinakamalaking konstelasyon, Hydra, at higit sa 10 beses ang laki sa pinakamaliit na konstelasyon, Crux._NEWLINE_Ang pinakamaliwanag na bituin nito, Alpha Andromedae, ay isang binary star\xc2\xa0at binibilang na bahagi ng Pegasus, habang ang\xc2\xa0Gamma Andromedae ay isang makulay na binary at isang popular na target ng mga baguhang astronomo. Mas madilim kaysa sa Alpha, ang\xc2\xa0Beta Andromedae ay isang red giant, ang kulay nito ay naanigag kahit walang gamit sa mata. Ang pinakahalatang deep-sky object sa konstelasyon na maanigag kahit walang gamit ay ang\xc2\xa0Andromeda Galaxy (M31, tinatawag ding Great Galaxy of Andromeda), ang pinakamalapit na spiral galaxy sa Milky Way at isa sa pinakamaliwanag na Messier object. Ang ilan pang mas malabong galaxy, kabilang ang companion (kasama) ng M31 ang\xc2\xa0M110 at M32, pati na rin ang malayong NGC 891, matatagpuan sa loob ng Andromeda. Ang Blue Snowball Nebula, isang planetary nebula, ay makikita gamit ng isang teleskopyo bilang isang asul na pabilog na bagay._NEWLINE_Sa Chinese astronomy, ang mga bituing bumubuo sa Andromeda ay bahagi ng apat na iba't ibang konstelasyon na may kabuluhang astrolohiko at mitolohiko; ang isang konstelasyon na may kaugnayan sa Andromeda ay umiiral din sa mitolohiyang Hindu. Ang\xc2\xa0Andromeda ay lokasyon ng radiant para sa Andromedids, ang isang mahinang\xc2\xa0meteor shower na nagaganap tuwing Nobyembre."